text: Plejehjemsbeboere får uventet julegave
  19 december 2017 kl. 12.03
  Alle plejehjemsbeboere i Esbjerg Kommune fik tirsdag en ekstra julegave. Lida og Oskar Nielsens Fond delte gaver ud til alle Esbjergs ældre.
  På områdecenter Margrethegården i Ribe blev de første julegaver fra Lida og Oskar Nielsens Fond delt ud tirsdag formiddag.
  Henning Ravn, fmd., Sundhed og Omsorg (V), Esbjerg Kommune: "Vi er stolte og glade over, at vi bor i en kommune, hvor nogle vælger at bruge penge på vores ældre borgere, så det er virkelig en stor fornøjelse."
  Det er femte gang, at fonden deler gaver ud til kommunens knap 1.200 plejehjemsbeboere.
  - Det har vist sig, at det er en rigtig god ide, fortæller fondets bestyrelsesformand Ove Brinck Sørensen til TV SYD.
  I Esbjerg Kommune er man glade for, at Lida og Oskar Nielsens Fond bruger omkring 350.000 kroner på de mange gaver.
  - Vi er stolte og glade over, at vi bor i en kommune, hvor nogle vælger at bruge penge på vores ældre borgere, så det er virkelig en stor fornøjelse, siger Henning Ravn, formand for Sundhed og Omsorg (V), Esbjerg Kommune.
  Alle gaver indeholdt det samme. Lidt godt til ganen i form af vin og chokolade.
  